Ֆլորիդա Չանտուրիա

Ֆլորիդա Չանտուրիա (, մարտի 30, 1990, Բելորեցկ, Հարավային Ուրալ, Բելորեցկի շրջան, Բաշկորտոստան, Ռուսաստանի Դաշնություն), ռուս երգչուհի։ Առավել հայտնի է որպես Լենինգրադ ռոք խմբի բեք վոկալիստ և վոկալիստ։

Վաղ կյանք 
Ծնվել է 1990 թվականի մարտի 30-ին, Բելորեցկում։ Դպրոցի հետ համատեղ սովորել է երաժշտական դպրոցում. ավարտելուց հետո տեղափոխվել է Սանկտ Պետերբուրգ։ Սովորել է Սանկտ Պետերբուրգի Մշակույթի պետական կուլտուրայի համալսարանի ջազ-էստրադա ֆակուլտետում։

Կարիերա 
Համալսարանն ավարտելուց հետո դարձել է «МАРМЕЛАД party band» խմբի վոկալիստ։

2016 թվականին Լենինգրադ խմբի վոկալիստ Ալիսա Վոկսը որոշում է լքել խումբը։ Երգչուհուն փոխարինելու համար նոր քասթինգ է անցկացվում, որին մասնակցում է Ֆլորիդան։ Քասթինգի ամփոփումից հետո Ֆլորիդան և Վասիլիսա Ստարշովան ընդգրկվում են Լենինգրադ խմբի կազմում։

Խմբի կազմում նրա առաջին ելույթը տեղի է ունեցել Մոսկվայի «Stadium Life» ստադիոնում։ Լենինգրադ խմբի կազմում Ֆլորիդայի առաջին տեսահոլովակը «Ч.П.Х.»-ն է։

2020 թվականին ռուսական Little Big խումբը պետք է ներկայացներ Ռուսաստանը Եվրատեսիլ 2020 երգի մրցույթում «UNO» երգով, որում, որպես բեք վոկալ, մասնակցություն է ունեցել Ֆլորիդան, սակայն մրցույթը չեղարկվել է։

Ֆլորիդան Սանկտ Պետերբուրգում «Ленинградость» անվամբ ստուդիա է բացել, որտեղ վոկալ է դասավանդում։

2020 թվականի մայիսի 8-ին թողարկվել է Little Big խմբի «HYPNODANCER» երգի տեսահոլովակը, որում նկարահանվել է Ֆլորիդան։

Սկավառակագրություն 

 2016՝ «Очки Собчак»
 2016՝ «В Питере — пить»
 2017՝ «Вояж»
 2017՝ «Ч.П.Х.»
 2017՝ «Кандидат»
 2017՝ «Кольщик»
 2017՝ «Экстаз»
 2018՝ «Жу-Жу»
 2018՝ «Не хочу быть москвичом»
 2018՝ «Не Париж»
 2018՝ «Антидепрессанты»
 2019՝ «Кабриолет»

Ծանոթագրություններ

Արտաքին հղումներ 
 Լենինգրադ խմբի պաշտոնական կայք
 Ինստագրամյան պաշտոնական էջ
 ՎԿ-ի պաշտոնական էջ

Մարտի 30 ծնունդներ
1990 ծնունդներ
Ռուս կին երաժիշտներ
Ռուս երգչուհիներ
21-րդ դարի երգիչներ և երգչուհիներ